钦定古今图书集成/明伦汇编/官常典/第746卷 > 陈学良
## 钦定古今图书集成/明伦汇编/官常典/第746卷 > 陈学良

按《安庆府志》：“学良，字象颐。渔猎经史，以明经司祁门
及岭东韶郡教谭经解。颐尤精《易》学占筮，弃毡归，与
胞弟学开村居讲道，友爱似肩随。时崇祯乙亥腊，贼
遍乡落，学良犹呼弟曰：‘时事若此，老昆弟岂得常聚
首进屠苏酒乎’？因同守岁达旦。元日，贼营咫尺，或有
劝其逃匿者，学良笑应曰：‘命果骫，虽逃能匿死耶’？昆”
弟犹行交拜礼。次日，贼逼门庭，学良整巾坐中堂，叱
贼曰：“尔等皆朝廷赤子，何故作如此狗鼠态？及今改
弦未晚也。”贼露刃挟之，学良骂益厉，遂遇害。时年七
十八。